Lav et referat af nedenstående tekst:

Tekst:
Morten Messerschmidt har i dag trukket sig som leder af Dansk Folkepartis gruppe i Europa-Parlamentet. Det sker efter den nordjyske politiker Rikke Karlsson i torsdags anmeldte Messerschmidt for identitetstyveri i forbindelse med stiftelsen af fonden Meld, hvor Rikke Karlsson ifølge hende selv var blevet indsat i bestyrelsen uden hendes viden. - Den seneste uge har der i en række medier været rejst nogle anklager og mistanker mod mig. Alle i mine øjne grundløse og forkerte. Jeg har efter bedste evne forsøgt at forklare tingene. Men jeg må konstatere, at der er rejst tvivl om min ledelse og forvaltning af tingene i Bruxelles, som jeg er ked af, og som sår tvivl om både det politiske projekt og om min troværdighed, siger Morten Messerschmidt i en pressemeddelelse. Ifølge Morten Messerschmidt er årsagen til tvisten en administrativ fejl. - Jeg har nu haft lejlighed til at gennemgå en række dokumenter i Bruxelles. Jeg kan konstatere, at der ikke er søgt uretmæssig økonomisk støtte. Jeg kan endvidere oplyse, at angivelsen af fhv. medlem af DF i Europa-Parlamentet Rikke Karlssons nationalitet som litauisk og ikke dansk ved registreringen i Frankrig beror på en administrativ fejl, lyder det fortsat fra Messerschmidt. Rikke Karlsson, der er tidligere DF'er i Rebild Kommune og Region Nordjylland, er nu løsgænger i Europaparlamentet. Hun gik i torsdags til politiet i Hobro for at anmelde sin tidligere partikollega for det hun kalder identitetstyveri. Det skete efter Ekstra Bladet i sidste uge skrev, at både Rikke Karlsson og  DF's EU-politiker Jørn Dorhmann uden at vide det blev indsat som hovedbestyrelsesmedlemmer i fonden Meld på en stiftende generalforsamling i november 2014. - På baggrund af oplysningerne i Ekstra Bladet har jeg her til formiddag været hos Hobro politi, hvor jeg har anmeldt Morten Messerschmidt for identitetstyveri. Jeg kan ikke leve med, at jeg er blevet indsat i hovedbestyrelsen for Meld seks måneder før jeg kendte til fondens eksistens. Jeg kan heller ikke leve med, at min nationalitet er ændret, lød det i torsdags fra Rikke Karlsson.

Referat:
Efter Rikke Karlssons politianmeldelse af Morten Messerschmidt i sidste uge, har han i dag trukket sig som leder af Dansk Folkepartis gruppe.